CELEX: C2007/269/114
Language: lv
Date: 2007-11-10 00:00:00
Title: Lieta T-353/07: Prasība, kas celta 2007. gada 13. septembrī — Esber /ITSB — Coloris Global Coloring Concept ( COLORIS )

10.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 269/63
            
         Prasība, kas celta 2007. gada 13. septembrī — Esber/ITSB — Coloris Global Coloring Concept (“COLORIS”)
   (Lieta T-353/07)
   (2007/C 269/114)
   Valoda, kādā sagatavots prasības pieteikums — spāņu
   Lietas dalībnieki
   
      Prasītāja: Esber, S.A., Vizcaya (Spānija) (pārstāvji — J. A. Calderón Chavero, T. Villate Consonni un A. Yañez Manglano, abogados)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Coloris Global Coloring Concept, S.A.S.
   Prasītājas prasījumi:
   
               —
            
            
               atcelt ITSB Apelāciju pirmās padomes 2007. gada 28. jūnija lēmumu lietā R-1060/2006-1;
            
         
               —
            
            
               ievērojot agrākās tiesības un apstiprinot Apelāciju padomes lēmumu, noraidīt iebildumus, kuros apgalvots pretējais, un atzīt apstrīdēto preču zīmi;
            
         
               —
            
            
               piespriest ITSB atlīdzināt tiesāšanās izdevumus, kas radušies šajā procesā un iebildumu procesā, un noraidīt tā pretenzijas.
            
         Pamati un galvenie argumenti
   
      Kopienas preču zīmes pieteikuma iesniedzēja: prasītāja
   
      Reģistrācijai pieteiktā Kopienas preču zīme: grafiska preču zīme, kas ietver vārdu “COLORIS” (reģistrācijas pieteikums Nr. 2.817.732), attiecībā uz precēm, kas ietilpst 2. klasē
   
      Iebildumu procesā pretstatītās preču zīmes vai apzīmējuma īpašniece: COLORIS GLOBAL COLORING CONCEPT, S.A.S.
   
      Preču zīme vai apzīmējums, uz ko atsaucas iebildumu procesā: Francijā reģistrēta valsts vārdiska preču zīme “COLORIS” attiecībā uz precēm, kas ietilpst 2. klasē (Nr. 98/717642)
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas (EK) Nr. 40/94 8. panta 1. punkta b) apakšpunkta nepareiza piemērošana.